Χαμζά Μεντίλ

Ο **Χαμζά Μεντίλ** (αραβικά: حمزة منديل) γεννημένος στις 21 Οκτωβρίου 1997 στη Καζαμπλάνκα του Μαρόκου, είναι ένας Μαροκινός ποδοσφαιριστής που αγωνίζεται ως αριστερό μπακ στον Άρη Θεσσαλονίκης και την Εθνική Μαρόκου.

Ο Μεντίλ γεννήθηκε στην Καζαμπλάνκα του Μαρόκου από πατέρα Ιβοριανό και Μαροκινή μητέρα και ως εκ τούτου είναι κάτοχος διπλής υπηκοότητας.  Ο πατέρας του, Zackaria Mendyl, έφτασε στο Μαρόκο τη δεκαετία του 1980 από το Αμπιτζάν με στόχο να βρει δουλειά. Αφού έζησε στην Καζαμπλάνκα για τέσσερα χρόνια, γνώρισε τη Φατίμα, μια Μαροκινή από τη Σαχάρα, που είχε έρθει επίσης στην Καζαμπλάνκα αναζητώντας δουλειά. Κατά την παιδική του ηλικία, είδε τους γονείς του να χωρίζουν. Ο πατέρας του μετακόμισε στο Παρίσι ενώ ο Χαμζά έμεινε για να ζήσει με τη μητέρα του στην Καζαμπλάνκα. 
## Ποδοσφαιρική καριέρα
Ξεκίνησε την ποδοσφαιρική του καριέρα στο Ουιντάντ Καζαμπλάνκα   προτού ενταχθεί στην **Ακαδημία Mohammed VI**, την σπουδαιότερη μαροκινή ακαδημία για την εκπαίδευση νεαρών ποδοσφαιριστών. .

Το Μάρτιο του 2016, παραχωρήθηκε στη γαλλική Λιλ με τη μορφή ετήσιου δανεισμού, για να επανδρώσει τη Β ομάδα του συλλόγου.. Έπαιξε 26 παιχνίδια με τη Β ομάδα, στα οποία σημείωσε ένα γκολ.
 
Το 2017, υπέγραψε το πρώτο του (πενταετές) επαγγελματικό συμβόλαιο με τον σύλλογο της Λιλ και πραγματοποίησε το επαγγελματικό του ντεμπούτο στις 18 Φεβρουαρίου 2017 κατά τη διάρκεια της 26ης αγωνιστικής του Λιγκ 1 εναντίον της Καέν (νίκη με 0-1) μπαίνοντας ως αλλαγή στο 79ο λεπτό του αγώνα.

Στις 17 Αυγούστου 2018, η Λιλ στην προσπάθειά της να λύσει μέρος των τεράστιων οικονομικών προβλημάτων της και μπροστά στον κίνδυνο να δεχθεί αυστηρές ποινές από τις γαλλικές οικονομικές αρχές, αποφάσισε να πουλήσει τον Μαροκινό διεθνή στη Σάλκε για ένα ποσό 7 εκατομμυρίων ευρώ. 

Αν και ξεκίνησε καλά στη νέα του ομάδα, το Δεκέμβριο του 2018, ο Μεντίλ τραυματίστηκε κι έμεινε εκτός γηπέδων για δύο μήνες. Στις 21 Φεβρουαρίου 2019 επέστρεψε, ξεκινώντας ως βασικός σε ένα ματς για τη φάση των 16 του Τσάμπιονς Λιγκ League κόντρα στη Μάντσεστερ Σίτι. Ο αγώνας έληξε με εντός έδρας ήττα 2-3 για τη Σάλκε.

Στις 21 Αυγούστου 2019, παραχωρήθηκε δανεικός με οψιόν αγοράς για μία σεζόν στη Ντιζόν. . Η επιθετική συνεισφορά του στο παιχνίδι της ομάδας τον έκαναν αδιαμφισβήτητο βασικό στέλεχος κατά τη μοναδική του σεζόν στη Ντιζόν. Τα μειονεκτήματά του ήταν κυρίως αμυντικά, με κύριο χαρακτηριστικό ότι συγκέντρωσε 7 κίτρινες κάρτες και 1 κόκκινη σε 20 αγώνες σε όλες τις διοργανώσεις. Πέτυχε το πρώτο του επαγγελματικό γκολ κόντρα στην Τουλούζ κατά την 28η ημέρα του πρωταθλήματος (2-1 νίκη για την ομάδα του). 

Στο τέλος της σεζόν, επέστρεψε στη Σάλκε και στις 25 Ιουλίου 2021, δόθηκε δανεικός ξανά για μία σεζόν στην **Gaziantep F.K**, μια ομάδα που αγωνίζονταν στη Σούπερ Λιγκ Τουρκίας. 

Στις 6 Ιουλίου 2022, ο Μεντίλ έμεινε ελεύθερος από τη Σάλκε και υπέγραψε τριετές συμβόλαιο με την βελγική **Oud-Heverlee Leuven**, η οποία αγωνίζονταν στην Jupiler Pro League. Στις 30 Ιουλίου 2022, έπαιξε τον πρώτο του αγώνα με τον σύλλογο, 2η αγωνιστική πρωταθλήματος, κόντρα στην Βέστερλο (νίκη, με 2-0). 

Στις 16 Ιανουαρίου 2025 υπέγραψε συμβόλαιο διάρκειας ενάμιση έτους (με δικαίωμα επέκτασης για ένα ακόμη έτος) με τον Άρη Θεσσαλονίκης. . 

Πραγματοποίησε το ντεμπούτο του στις 26 Ιανουαρίου 2025, στον εκτός έδρας αγώνα εναντίον της ουραγού Λαμίας, μπαίνοντας ως αλλαγή, στο 11ο λεπτό της αναμέτρησης, στη θέση του τραυματισθέντα Μάρτιν Φρίντεκ. Στο 66ο λεπτό του αγώνα έδωσε ασίστ στον Λορέν Μορόν, ο οποίος άνοιξε το σκορ. (τελικό σκορ 0-2). 

Μια εβδομάδα αργότερα, στις 2 Φεβρουαρίου 2025, σκόραρε το παρθενικό του γκολ με τη φανέλα του Άρη, στο νικηφόρο εκτός έδρας αγώνα πρωταθλήματος κόντρα στην Athens Kallithea.

## Εθνική Ομάδα
Ο Μεντίλ από μικρός ονειρευόταν να εκπροσωπήσει τη χώρα του όπου γεννήθηκε και μεγάλωσε. Έλαβε την πρώτη του κλήση στην ομάδα του Μαρόκου στις 4 Σεπτεμβρίου 2016, για το ματς απέναντι στην ομάδα του Σάο Τομέ και Πρίνσιπε (2-0 νίκη) για τα προκριματικά του Κυπέλλου Εθνών Αφρικής 2017. 

Τον Μάιο του 2018 βρέθηκε στη λίστα επιλογών του Ερβέ Ρενάρ για να λάβει μέρος στο Παγκόσμιο Κύπελλο του 2018 στη Ρωσία. Ωστόσο δεν αγωνίστηκε ούτε ένα λεπτό στη διοργάνωση. 

## Παραπομπές

## Εξωτερικοί σύνδεσμοι
* 
* 

 
Κατηγορία:Μαροκινοί ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Μαρόκου Κ20
Κατηγορία:Ποδοσφαιριστές Εθνικής Μαρόκου
Κατηγορία:Μαροκινοί ποδοσφαιριστές στο εξωτερικό
Κατηγορία:Ποδοσφαιριστές Ουιντάντ Καζαμπλάνκα
Κατηγορία:Ποδοσφαιριστές Λιλ ΟΣΚ
Κατηγορία:Ποδοσφαιριστές ΦΚ Σάλκε 04
Κατηγορία:Ποδοσφαιριστές Ντιζόν ΦΚΟ
Κατηγορία:Ποδοσφαιριστές Όουντ Χέβερλι Λέουβεν
Κατηγορία:Ποδοσφαιριστές Λιγκ 1
Κατηγορία:Ποδοσφαιριστές Μπούντεσλιγκα
Κατηγορία:Ποδοσφαιριστές Σούπερ Λιγκ Τουρκίας
Κατηγορία:Ποδοσφαιριστές Προ Λιγκ Βελγίου
Κατηγορία:Ποδοσφαιριστές Κυπέλλου Εθνών Αφρικής 2017
Κατηγορία:Ξένοι ποδοσφαιριστές στη Γαλλία
Κατηγορία:Ξένοι ποδοσφαιριστές στη Γερμανία
Κατηγορία:Ξένοι ποδοσφαιριστές στην Τουρκία
Κατηγορία:Ξένοι ποδοσφαιριστές στο Βέλγιο
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές Παγκοσμίου Κυπέλλου 2018
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Σούπερ Λιγκ Ελλάδας